Decizie nr.

Către,

MUNICIPIUL VATRA DORNEI, jud. Suceava

**DECIZIA**

**PRIVIND ETAPA DE ÎNCADRARE A PLANULUI**

***“*Amenajament Silvic al fondului forestier proprietate publică a Municipiului Vatra Dornei, U.P. I Vatra Dornei, jud. Suceava*”***

**Având in vedere:**

- Hotărârea Guvernului nr. 918/2010 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia, a Legii nr. 265 din 29.06.2006 care aprobă O.U.G. nr. 195/2005 privind Protecţia Mediului, cu modificările şi completările ulterioare

- Hotărârea Guvernului nr. 1076/2004 privind stabilirea procedurii de realizare a evaluării de mediu pentru planuri şi programe

- Notificarea adresată de Municipiul Vatra Dornei, jud. Suceava, înregistrată la Agenţia pentru Protecţia Mediului Suceava la nr. 8312/30.09.2014

- Concluziile consultării Colectivului Special Constituit în cadrul şedinţei din data de 17.10.2014.

**Agenţia pentru Protecţia Mediului Suceava stabileşte:**

***“*Amenajament Silvic al fondului forestier proprietate publică a Municipiului Vatra Dornei, U.P. I Vatra Dornei, jud. Suceava*”***

**nu necesită evaluare de mediu, urmând să fie supus procedurii de adoptare fără aviz de mediu.**

**Documentaţia tehnica se aprobă cu următoarele condiţii:**

Prezenta decizie se va publica în mass-media locală. După 10 zile de la publicarea în mass-media, dacă nu sunt contestaţii, se va emite decizia finală.

**Caracteristicile si localizarea proiectului**

Fondul forestier proprietate publică a Municipiului Vatra Dornei, U.P. I Vatra Dornei din judeţul Suceava este amplasat pe teritoriul județului Suceava și este administrat, pe bază de contract, de Regia Naţională a Pădurilor ROMSILVA, prin Ocoalele Silvice Vatra Dornei, Dorna Candrenilor, Iacobeni şi Cârlibaba, Direcţia Silvică Suceava, din cadrul Direcţiei Silvice Suceava.

Suprafaţa determinată la actuala amenajare este de 1870,6 ha şieste repartizată în următoarele categorii de folosință:

* Păduri și terenuri destinate împăduririi – 1840,1 ha:

- suprafaţa încadrată în grupa I funcţională – 568,1 ha cu următoarele categorii funcţionale 2.A (T.II - 237,7 ha), 4.A (T.II -134,4 ha), 4. B (T.III - 43,4 ha), 4. I (T.II – 38,2 ha; T.IV - 114,4 ha);

- terenuri afectate gospodăririi silvice – 7,4 ha: linii de vînătoare și terenuri pentru hrana vînatului – 3,9 ha; terenuri cultivate pentru nevoile administrației – 2,0 ha; culoare pentru linii de înaltă tensiune – 1,5 ha;

- terenuri neproductive – 2,1 ha;

- terenuri scoase temporar din fondul forestier – 21,0 ha (ocupații și litigii)

- Păduri destinate să producă arbori groși de calitate superioară pentru lemn de cherestea – 1.B (T.VI – 1272,0 ha).

Pentru întreaga unitate de producţie a fost calculată compoziția-țel ca medie ponderată a suprafețelor aferente fiecărei specii din compoziŢia ţel a tipurilor natural fundamentale de pădure; raportate la suprafaţa totală a unităţii aceasta este: 64 MO 23BR 5FA 4LA 4PAM (molid - 64 %, brad - 23 %, , fag – 5 %, larice - 4%, paltin de munte - 4 %).

Rețeaua instalațiilor de transport utilizată în gospodărirea fondului forestier însumează 25 km, din care 5,2 km drumuri publice și 17,2 km drumuri forestiere, care asigură o accesibilitatea fondului forestier de 89%. Nu s-au făcut propuneri de noi drumuri forestiere.

**Gospodărirea** pădurilor urmează să se realizeze diferenţiat, în raport de funcţiile atribuite arboretelor. În acest scop au fost constituite următoarele subunități de gospodărire:

**- S.U.P. A - *Codru regulat*** *- sortimente obişnuite*, - 1424,6 ha; arboretele gospodărite în codru regulat au în principal funcția de a produce arbori groși, de calitate superioară pentru cherestea;

**- S.U.P. M - *Păduri supuse regimului de conservare deosebită*** *–* 404,5 ha; arboretele supuse regimului de conservare deosebită au funcții speciale de protecție; sunt arborete pentru care normele actuale de amenajare a pădurilor nu permit organizarea procesului de producţie, impunându-se numai lucrări speciale de conservare:

- măsuri de gospodărire care să contribuie la sporirea rezistenței arboretelor la acțiunea distructivă a vântului.

- măsuri de protecție a pãdurilor împotriva bolilor şi dãunãtorilor.

**Lucrările silvice** prevăzute de amenajament:

- Lucrări de îngrijire și conducere a arboretelor: degajări, curățiri, rărituri, tăieri de igienă.

- Lucrări de ajutorarea regenerărilor natural și de împădurire.

* lucrări necesare pentru asigurarea regenerării naturale – 77,7 ha
* lucrări de regenerare (împăduriri) -79,1 ha
* completări – 51,9 ha
* îngrijirea culturilor tinere -138,6 ha.

- Posibilitate de produse principale este de 5032 mc/an.

- Posibilitatea de produse secundare:

- degajări: 12,8 ha/an;

- curățiri: 7 ha/an, cu un volum de 76 mc/an

- rărituri: 32,8 ha/an cu 1183 mc/an;

- Tăieri de igienă: 797,6 ha/an cu 664 mc/an.

- Pădurile destinate să îndeplinească funcţii speciale de protecţie de o importanţă deosebită, încadrate în tipul II de categorii funcţionale, pentru care nu este posibilă sau admisă recoltarea de masă lemnoasă, vor fi parcurse **cu lucrări speciale de conservare.** Lucrările speciale de conservare, prin care se urmăreşte asigurarea perenităţii pădurii, respectiv menţinerea şi ameliorarea însuşirilor ecoprotective ale arboretelor, inclusiv regenerarea lor prin metode adecvate, se referă la următoarele lucrări: tăieri de conservare în arboretele mature sunt propuse pe 15,0 ha/an cu un volum total posibil de extras de 886 mc/an; lucrări de îngrijire şi conducere a arboretelor care necesită acest gen de lucrări; lucrări de regenerare.

- Refacerea arboretelor slab productive și substituirea celor cu compoziții necorespunzătoare – 59,2 ha.

- **Măsuri** de gospodărire a arboretelor afectate de factori destabilizatori (calamități): atacuri de dăunători, uscare, doborâturi, rupturi etc..

**Motivele care au stat la baza deciziei sunt următoarele:**

**1. Caracteristicile planurilor şi programelor cu privire, în special, la:**

a) **gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;**

- Amenajamentu Silvic propus – creează un cadru pentru gospodărirea pădurii şi lucrările silvice pe o perioadă de 10 ani.

b) **gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;**

-nu este cazul.

c) **relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;**

- Rolul amnenajamnetului silvic propus este benefic pentru menţinerea stării favorabile de conservare a habitatelor şi speciilor, la nivelul întregului fond forestier deţinut de Municipiul Vatra Dornei.

d) **problemele de mediu relevante pentru plan sau program;** nu este cazul

**e**) **relevanţa planului sau programului pentru implementarea legislaţiei naţionale şi comunitare de mediu (de exemplu, planurile şi programele legate de gospodărirea deşeurilor sau de gospodărirea apelor).** nu este cazul.

2. **Caracteristicile efectelor şi ale zonei posibil a fi afectate cu privire, în special, la:**

a) **probabilitatea, durata, frecvenţa şi reversibilitatea efectelor;**

- prin masurile luate nu apar efecte negative remanente asupra mediului

b) **natura cumulativă a efectelor;** - nu este cazul

c) **natura transfrontieră a efectelor;** - nu este cazul

d) **riscul pentru sănătatea umană sau pentru mediu (de exemplu, datorită accidentelor);**

- nu este cazul

e) **mărimea şi spaţialitatea efectelor (zona geografică şi mărimea populaţiei potenţial afectate);**

- este redusă pe perioada execuţiei lucrărilor silvice

**f) valoarea şi vulnerabilitatea arealului posibil a fi afectat, date de:**

**(i) caracteristicile naturale speciale sau patrimoniul cultural;** - nu este cazul

**(ii)depăşirea standardelor sau a valorilor limită de calitate a mediului;** - nu este cazul

**(iii) folosirea terenului în mod intensiv;** - nu este cazul

g) **efectele asupra zonelor sau peisajelor care au un statut de protejare recunoscut pe plan naţional, comunitar sau internaţional:**

În urma verificării coordonatelor STEREO 1970 s-a constatat că amplasamentul amenajamentului silvic analizat **nu se suprapune peste arii naturale protejate/situri Natura 2000**.

Consultarea publicului

* În urma publicării în ziarul județean „Crai Nou” a anunţurilor publice privind prima versiune a **“Amenajamentului Silvic al fondului forestier proprietate publică a Municipiului Vatra Dornei, U.P. I Vatra Dornei, jud. Suceava”**,în zilele de 25.09.2014 şi 29.09.2014, până la luarea deciziei de încadrare nu au fost semnalate observaţii din partea publicului.
* Observaţiile publicului privind decizia etapei de încadrare se primesc zilnic la APM Suceava în termen de 10 zile calendaristice de la publicarea anunţului.